
Conferencia di Hende Muhe 2020 
UN EXITO TOTAL 


E afia aki atrobe, Renaissance Convention Center tawata yen 
di hende muhe y algun cabayero cu a experencia un tremendo 
Conferencia di hende muhe. E exito ta dedica na e ser femenio 
riba Dia Internacional di Hende Muhe. Mundialmente ta celebra 
8 di maart pa duna reconocemento na hende muhe pa e lucha 
y logronan obteni den tur aspecto, entre otro den economia, 
cultura, politica y innovacion. 


E hende muhe Arubiano tambe dia pa dia ta progresando den 
tur aspecto, algun den stapnan grandi y otronan den stapnan 
menos grandi. Gobierno di Aruba ta reconoce e progreso di 
hende muhe na Aruba den e ultimo afianan y cu honor ta 
organisa un dia asina special pa brinda gratitud y duna elogio 
na tur hende muhe riba nos isla. 


Oradornan cu a entrega nan discurso y esnan cu a participa 
den panel discussion, a inspira cada un presente cu nan 
mensahenan poderoso y a motiva cada un pa ta eleva den 
loke cada un ta haci. 





2020 





WENE 





Gobierno di Aruba ta gradici tur esnan cu a haci e dia aki asina 
bunita y special. Un gradicimento ta bay na e sponsornan cu a 
yuda haci e evento posibel y exitoso. Na cada un cu a participa 
y yena e sala completamente, un danki di curason. Otro aña 
sigur Gobierno lo percura pa un conferencia mas grandi atrobe 
unda mas hende por participa. 

Prome Minister Evelyn Wever-Croes: 


PREMIER EVELYN WEVER-CROES TA 
INSTITUI COMISION NACIONAL PA TRAHA 











= 


“Respet pa derechonan di hende muhe y igualdad di hende 
muhe ta un prioridad grandi pa mi. Mi ta orguyoso di por ta e 
prome ser femino cu a logra bira Prome Minister di Aruba. Mi 
no a lanta un dia ta sofa cu mi kier bira Prome Minister. Di otro 
banda, ami nunca a sinti cu e hecho di ta hende muhe a limita 
mi den locual mi tabata kier den bida. 

Sinembargo mi ta realisa tambe cu por tin prehuicionan ainda 
contra e rol di hende muhe, tambe aki na Aruba. Y no tur hende 
muhe tin e mes un experiencia cu mi. Nos mester ta honesto, 
no ta tur cos ta manera cu e mester ta na Aruba. Ainda tin 
discriminacion y abuso contra e hende muhe” Premier a bisa 
den su discurso diadomingo mainta den e Conferencia di 
Hende Muhe 2020. 


Pa e motibo aki el'a institui un comision NACIONAL cu lo 
encarga su mes pa Promove Igualdad di Genero na Aruba 
pa garantisa e derechonan igual di hendenan muhe. Lo haci 
esaki den colaboracion y cu sosten di e Organisacionnan di 
Nacionnan Uni pa Hende Muhe (UN Women). 

E comision ta consisti di representantenan di Gobierno, NGO, 
academia y sector priva, cu a wordo selecta a base di nan 
experticio y experiencia, y ta consisti di e siguiente personanan: 


J Bureau Ministerio di Asuntonan General, Sra. Lisette 
Geerman-Gomez 

2. Bureau Ministerio Asuntonan Social y Labor /Centro pa 
Desaroyo di Hende Muhe(CEDEHM), Sra. Miangela Ras 

3. Bureau Central di Estadistica (CBS), Desiree Helder 

4. Departamento di Asuntonan Social (DSZ), Sra. Merl 
Serrant Gibbs 


RIBA DERECHO DI HENDE MUHE 
T 


| 








5. Departamento di Asunto Economico (DEACI), Sra. 
Judesca Briceno 

6. Departamento di Asuntonon Exterior (DBB), Sra. Olivia 
Trimon-Croes 

na Departamento di Labor y Investigacion (DAO), Sra. 
Yvonne Lee Perez 

8. Departamento di Labor y Investigacion (DAO), Sra. 
Gwendy Kock 

Sector Priva/Organisacionan 

9. Professional Women's Network, Sra. Diana Wever- 
Salcedo 

10. Aruba Bankers Association (ABA), Sra. Sharon Frankel- 
de Cuba 

11. Aruba Hotel and Tourism Association (AHATA), Sra. 
Malinda Hassel 

12. Aruba Trade and Industry Association (ATIA), Sra. 
Michelle de Groot 

13. Fundacion di Hende Muhe den Difficultad (FHMDD), 
Sra. Magaly Maduro 

Academia 

14. Universidad di Aruba (UA), Sra. Clemencia Eugene, 

15. Instituto Pedagogico Aruba (IPA), Sra. Paula Kibbelaar 
UN /UN Women Liaison and Chair 

16. Raadadviseur pa Gobierno di Aruba, Sra. Jocelyne 
Croes cu lo guia e comision. 


Prome Minister, den nomber di Gobierno di Aruba ta desea e 
comision aki hopi exito. 


Dialuna 9 Maart 2020 


AJNLINE Y 





Premier Evelyn Wever-Croes: 


Premier na Parlamentario Vrolijk: 


TERMINAL DI ENERGIA ARUBA TA UN 
COMPANIA COMPLETAMENTE DI PUEBLO 
DI ARUBA 


Premier Evelyn Wever-Croes a ricibi pregunta di Parlamentario 
Edgard Vrolijk (MEP) relaciona cu acusacion di oposicion den 
direccion di Premier Wever-Croes. Politiconan di partido AVP 
ultimo simannan ta insinuando cu Premier Wever-Croes a 
traves di su famianan lo ta doño di e compania recien incorpora 
Terminal Di Energia Aruba (TDEA). Parlamentario Edgard 
Vrolijk mesora a demanda claridad di Premier Wever-Croes. 


Cumpliendo cu e transparencia cu semper e ta aplica den su 
trabou, Premier a publica e contestanan riba e preguntanan 


TDEA 

Compania Terminal di Energia Aruba a wordo lanta pa por tuma 
over e terminal una bes Citgo traspasa esaki pa Gobierno, 
mientras cu Gobierno ta en busca di un otro operador pa e 
terminal. E rason cu Gobierno mes no por a tuma e terminal over, 
ta pasobra Gobierno ta convenci cu a traves di un compania 
estatal, e terminal por wordo opera mas eficientemente. E 
motibo cu Gobierno a scoge pa RdA no tuma e terminal over, 
sino un compania estatal nobo, ta pasobra RdA lo mester tuma 
over e operacion di e refineria, pa mantene esaki mientras 
Gobierno ta busca un otro operador pa e refineria. 


KEN TA DOÑO Y KEN TA DIRECTOR DI TDEA? 

E accionnan di TDEA ta pa 100% den man di RdA y e accionnan 
di RdA ta 100% den man di Gobierno di Aruba. Pues ta trata 
di un compania estatal cu ta totalmente den man di pueblo di 
Aruba. Premier a manda e registro di accionista pa prueba 
esaki na e Parlamentario. 

E director di TDEA ta RdA. Premier a manda e registro di 
Camara di Comercio como prueba di esaki. Premier a manda 
tambe e acta di incorporacion di TDEA. 

Cuesakita prueba cu e acusacionnan di oposicion ta totalmente 
falso. 

Por cierto esaki ta e mesun structura cu tin entre RdA y FMSA 
desde 2016, pues no ta algo nobo ni diferente. 


RUDY CROES 

Parlamentario Vrolijk a puntra tambe si sr. Rudy Croes, ex 
Minister di Husticia ta den servicio di Gobierno. Esaki basa riba 
acusacionnan di AVP cu e lo ta gana hopi placa den servicio di 
Gobierno. Riba esaki Premier tabata hopi enfatico. 


“Sr. Hyacintho Rudolf “Rudy” Croes, no ta den servicio di 
Gobierno y no tabata den servicio di Gabinete Wever-Croes 
na ningun momento. Sr. Hyacintho R. Croes a wordo nombra 
pa Minister di Husticia actual como miembro voluntario den 


e comision consehero especial Security Advisory Board & 
Task Force (SABTF), a base di su experiencia amplio como 
ex-Minister di Husticia. SABTF tin entre otro como tarea pa 
conseha Minister di Husticia riba tereno di maneho pa preveni 
y combati criminalidad, optimalisa siguridad na frontera, 
y garantisa siguridad di henter comunidad. Mi ta lamenta 
cu, mirando cu Rudy, al igual cu esposa di lider di AVP, ta 
luchando pa su salud, AVP no sa di respeta esaki, y hasta den 
circumstancianan dificil asina, ta scoge pa lastra hendenan cu 
no a haci nan nada. E nivel di politica di AVP lamentablemente 
ta birando dia pa dia mas baho y mas mahos. Ta tristo ora cu e 
unico oposicion cu bo por hiba, ta basa riba mentira y creando 
odio contra hendenan cu no ta ni den politica mas pa defende 
nan mes. Pero esaki pueblo lo sa di husga e nivel mahos aki 
di politica, otro aña ora tin eleccion”, Premier Wever-Croes a 
duna di conoce y ta spera asina di a contesta e preguntanan di 
Parlamentario Edgard Vrolijk. 





Na: Honorable Parlamentario sr: Edgard Vroljk 
Parlamento di Aruba 


Oranjestad, 7 maar 2020 
Re: Preguntanan relaciona cu Terminal di Energia ruba 


Honorable Parlamentario Vrolik, 


Cu relacion na e preguntanan hasi dia 4 di maart ultimo, riba e topico Terminal D Energia Aruba 
TOEA) mi ta contesta como lo siente 


Compania Termina! di Energia Aruba a word lanta pa por tuma over e terminai una bes 
Citgo traspasa esaki pa gobierno, mientras cu gobierno ta en busca di un otro operador pa e 
terminal. E rason cu gobierno mes na por a tuma e terminal aver, Ta pasobra gobierno ta 

comvensicu atraves di un compania estatal, e terminal por wordo opera mas eficientemente. 








E moto cu goberno a scohe pa RdA no tuma e terminal over, sino un compania estatal 
mobo, ta pasobra RUA lo mester tuma over e operacion di e refineria, pa mantene esaki 
mientra gobierno ta busca un otro operador pa e refineria. 
Eaciornan di TDEA ta pa 100% den man di A y eacionnan di RdA ta 100% den mandi 
Gobierno di Aruba. Pues ta rata di un compania estatal cu ta totalmente den man di pueblo 
di aruba. Mita refer na ere cloista den anexo 1. 

EA ta RdA. Mi ta referi na registro di Camara di Comercio den anexo 2. 

ya cu tn entre RdA y FMSA desde 2016, pues no ta algo 














Mita referi na anexo 1, registro di accionista anexo 2, registro di Camara di Comercio, y 
anero 3 e acta di incorporacion di TDEA Cu esaki ta prueba cu eacusaionnan di oposicion 
ta totalmente falso. 

Sr. Hyacintho Rudolf Rudy Croes, no ta den seni di gobierno, y no tabata den servicio di 
Gabinete WeverCroesna ningun momento. 

5r. Hyacintho R. Croes a wordo nombra pa Minister di ustica actual como miembro 
voluntario den comision consehero especial Security Advisory Board & Task Force (SABTF} 
base di su experiencia amplo como ex-minister di Musica. SADT Un entre otro como 
tarea pa conseha minister di ustica riba tereno di maneho pa preveni y combati 

— optimal siguridad na frontera, y garantia siguridad di henter comunidad. 











Sperando asina di a contesta bo preguntanan, mi ta termina, 


NID 

















MINISTER MADURO A PRESENCIA 
PREMIERE DI “HUICIO PERFECTO” 


Diahuebs anochi Minister Maduro tabata presente na e estreno 
di e pelicula 'Huicio Perfecto' na Principal Theater na San 


Nicolaas. E dignatario a felicita full e ekipo di 'Huicio Perfecto’ 


pa e bunita produccion local y ta extende un invitacion na 


Pueblo di Aruba pa pasa wak e pelicula ya asina aprecia y 


sostene e esfuerso y talento di nos hendenan local. 

MINISTER XIOMARA MADURO A RICIBI E 
BUKI ‘CONOCE BO ISLA.NOS BARIONAN Y 
NOS CAYANAN’ 


Diabierna Minister di Cultura a ricibi di sra. Dina Maria su obra 
cual ta un buki di busca palabra na Papiamento bou e titulo 
'Conoce bo Isla. Nos bario y cayanan.' Dina pa hopi tempo 
tabata traha busca palabra pa corant local y semper tabata tin 
e soño pa publica un buki di busca palabra cu e meta pa nos 
siña mas di Aruba. E promer edicion ta pa nos conoce mas 
nomber di nos barionan y cayanan na Aruba. E mandatario a 
gradici sra. Maria pa su obra. 






























Festival "Un Canto na Nos Himno y Bandera” InfantilyHubenit 


Festival "Un Canto na Nos Himno y Bandera” Adulto 


Poeta di Patria 


Manifestacion Cultural 


Acto Protocolar y Desfile di Gruponan Uniforma 











Dialuna 9 Maart 2020 Met “NN Y 








Premio: 


PROME PREMIO: 
AWG 1000 GAGH »\ ORA: 7:00 pm - 10:00 pm 


LUGA: Fort Zoutman 


Cle pat aw cu KP. e 


FECHA: diabierna, 13 di maart 2020 


Di DOS PREMIO: 
AWG.500,- CASH 
Di TRES PREMIO: 
AWG.250,- CASH 










ULTIMO DIA PA ENTREGA POEMA: 
Fecha: diabierna, 6 di maart 2020 


MAIL BO POEMA NA: 
artedipalabra@gmail.com 


Y 


CORECTOR DI PAPIAMENTO 


















MINISTER GLENBERT F. CROES 


MINISTER di Asunto Social y Labor 


Den cuadro di algun suceso den Carnaval: 


MINISTER GLENBERT CROES A REUNI CU 
OPVOEDCOMMISSIE, SCP Y KPA PA UN 





PLAN PA 









E ta keda nos deber como adulto, mayor y Gobernantenan 
pa crea consciencia, brinda siguridad y duna apoyo na nos 
muchanan ora cu mas nan mester di nos. 


E ta nos deber como adulto, mayor y Gobernante pa duna 
guia, alerta nos muchanan riba posibel peliger, pa informa nan 
di kico por haci den situacionnan fastioso, empoderando nan 
cu conocimento pa asina evita cu nos muchanan ta bira victima 
di manipulacion cu mayoria di bes ta conduci na abuso. 


Ainda ta fresco den memoria e tremendo campafia cu SCP a 
presenta den temporada di Carnaval cu a haya su atencion y 
acogida mereci. Tin cu tabata di acuerdo, tin cu tabata contra 
di e campaña. Pero e meta primordial tabata pa proteha nos 
muchanan. 


Durante dicho reunion for di KPA tambe a bin un tremendo 
iniciativa cu lo bira un condicion ora di eventonan publico. E 

team di SCP tambe tin su campaña prepara pa temporada 
di campamento. Opvoedcommissie cu ta consisti di tur 
instancia concerni a presidi e reunion y ta apoya esaki 
tambe. Conhuntamente sigur lo logra mas pa siguridad di nos 
muchanan. #HuntoNos TaLogra 


(INLINE y 
MINISTERIO DI TURISMO, 

B 
Getting your workplace ready for, 


Keep workplaces 
hand sanitizer dispenser 
Promote 


Promote good 





beforejgoing,on business travel 






@) World Health 
c9 Organization 
#Coronavirus #COVID19 

MINISTER PLENIPOTENCIARIO BESARIL 
A REUNI CU PROME MINISTER EVELYN 
WEVER-CROES 


Minister Plenipotenciario Guillfred Besaril den cuadro di su 
bishita di trabao na Aruba a tene un reunion cu Prome Minister 
Evelyn Wever-Croes. 

Durante di e reunion aki a papia riba varios tema cu ta concerni 
e relacion di Aruba y Hulanda. Tambe a papia di e grupo di 
studiantenan na Hulanda cu ta cai bou di guia di Arubahuis. 





Na e ocasion aki tambe a reuni cu director di Departamento 
di Recursonan Humano Omayra lares. Topico di e 
combersacionnan ta e proyecto di reorganisacion di Arubahuis 
pa di e manera aki modernisa e trabaonan y haci nan mas 
eficiente. 








MINISTER PLENIPOTENCIARIO BESARIL A 
RICIBI DOS OBRA DI POETA 
CLARETTE QUANDUS 


Recientemente Minister Plenipotenciario Guillfred Besaril 
a ricibi di poeta y escritora Clarette Quandus dos buki di su 
coleccion “Kibrando e silencio” y “Elegante Poeta”. 





E obranan ta contene poesia cu ta laga bo pensa profundo. 
Specialmente e obra ‘Kibrando e silencio’ ta contene poema 
pa concientisa comunidad riba e tema di abuso di mucha y e 
silencio cu hopi biaha ta reina rond di esaki. 


Minister Besaril a gradici Clarette Quandus pa e obranan y a 
bisa di ta orguyoso pa mira e amor di nos hendenan pa scirbi 
poesianan den nos idioma materna Papiamento. Sr. Besaril 
a desea Clarette Quandus hopi inspiracion pa keda enrekisa 
nos literatura cu bunita obranan. 









Sintonisa 
CONFERENCIA DI PRENSA 


E] Live] 

ga. 
VG Prevention is COMIT 
* mms? BECAUSE THERE'S NO CURE 


Coronavirus typically affects 
respiratory tract of mammals, including 
humans. Associated with common cold, 

pneumonia and severe acute 

respiratory syndrome. 


Symptoms 
FEVER COUGH DIFFICULTY IN 
BREATHING 


Coronaviruses mostly spread from an infected person to others through 


Close personal 
contact, such 
as touching or 
shaking hands 


Air, by 
coughing 
and sneezing 





Prevention and Treatment 





— Avoid close 
Maintain contact 
hand with sick 
hygiene people 
Cover mouth 
8: nose when Stay home 
coughing and when sick 


sneezing 























YAMANDO TUR 
GAME CHANGERS, ACTIVISTS, 
THINKERS, AND DOERS! 


+6 


won y diohuebi awo lo fin dos anochi 





Bin presencia e presentacion y haya sa kico 
tur 100 Innovations por nifica pabo, 
incluyendo fondo disponibel! 





9 MFA NOORD 
11 DI MAART 
© 6:00PM - 7:30PM 





Q MFA SANTA CRUZ 
®© 12 DI MAART 
© 6:00PM - 7:30PM 

Minister Dangui Oduber: 
CORONAVIRUS LO IMPACTA TURISMO! 














E situacion economico mundial cu a wordo crea pa motibo di 
Covid-19 ta uno hopi serio. 

Coronavirus a cuminsa fin di december 2019 na Wuhan China 
y na e momentonan aki gran mayoria di paisnan rond mundo 
tin casonan registra. 


Danki Dios na Aruba te na e momentonan aki NO tin ningun 
caso registra. 

For di varios simanan Aruba ta preparando su mes pa atende 
cu Coronavirus. E ta un situacion di tension pasobra e ta un 
virus cu ta contagia hopi liher y nos ta depende di turismo. 
Obviamente pais Aruba ta sigui tur e protocolnan y experto y 
profesional cu ta conseha gobierno tin experiencia pa atende 
cu brotanan. 


Gobierno di Aruba ta prepara pa atende cu salud di nos 
communidad na promer lugar. Esaki ta loke ta mas importane 
cual tur instancia di cuido ta preparando nan mes debidamente. 
E preocupacion cu minister Dangui Oduber tin tambe ta nos 
economia cu ta depende completamente di turismo. 


Si nos analiza e situacion mundial na China, Japon y Italia por 
conclui cu Aruba tambe lo sinti efectonan economico di esaki. 
Coronavirus a yega Merca y nos mercado principal cu ta New 
York. E tendencia mundial ta cu lo tin menos biahamento y 
ja caba e industria di aerolifia a pronostica un perdida di 130 
biyon dollar. No solamente e industria di aerolifia lo keda afecta 
sino tambe e industria crusero. Gobierno di Merca ya caba 
a saca un “travel warning” pa mericanonan pa nan NO subi 
cruseronan. Consecuentemente esaki lo tin su efecto riba e 
industria y cantidad di bishitante crusero. Esaki tambe ta wordo 
monitorea y un plan ta wordo traha pa prepara riba e caida aki 
cu lo ta inevitabel manera situacion ta mustra actualmente. 


Gobierno hunto cu ATA y APA a prepara un plan di contingencia 
caba cu lo wordo activa si ta necesario. 

Aruba a pasa den momentonan hopi difcil den pasado cu a 
afecta nos turismo y economia enormemente. Por corda riba 
911, Natalee Holloway y tambe e crisis financiero na anja 2008. 
E crisis di Coronavirus lo tin su efectonan negativo riba turismo, 
nos economia, entradanan di gobierno, GDP y locual nos tur 
ta spera cu esaki no lo ta asina devastador pa nos economia 
manera cu ta sosodiendo na otro paisnan. Ta dificil anticipa e 
efectonan pero ta un hecho cu Aruba lo sinti esakinan. 

Nos ta sigui monitorea y percura pa nos tin un plan di rescate 
economico pa activa esaki ora tin mester di dje cual ta di sumo 
importancia. 





Gabinete Wever-Croes 

Minister Dangui Oduber: 


TA GRADICI E SER FEMENINO Y FELICITA 
NAN RIBA DIA INTERNACIONAL DI 
HENDE MUHER 


Feliz día international di hende muher. Un dia special pa e ser 
excepcional den nos bida. 
Pabien na tur e hende muhernan riba nan dia awe. 





Awe ta un dia pa reconoce e importancia di e hende muher den 
nos communidad y den nos bida diario. Nan tin rol fundamental 
pa nos tur y ta central di cada famia. Sin importa si ta un ama de 
cas, un docente, un , un secreatria, un assistente, un consehero, 
un housekeeper, un manager, un CEO of cualkier otro funcion 
den nos comunidad, cada un dama tin un responsabilidad hopi 
importante den su bida diario como ser femenino. 





Nos mester gradici tur ser femenino aki pa nan contribucion na 
nos pais. Ami ta gradici tur e damanan aki den nos communidad 
pa tur locual nan ta haci. Tur ser femenino ta mes importante. 
Den mi bida diario tin hopi dama importante, cuminsando na 
mi casa, mi mama, suegra, tantanan, primanan, esnan cu ta 
yudami incondicional riba mi bureau. Tur masha danki. 























ER CHRIS ROMERO 





Minister Chris Romero ta rati 

ica su decision di December 2019: 


VEHICULONAN RIGHT HAND DRIVE (RHD) NO 
TA PERMITI MAS PA CORE CU PLACHI TX, 
T, O, B, V Y MFV 











Den luna di December 2019, e Titular di e cartera di Transporte, 
sr. Chris Romero, a anuncia su decision pa no permiti pa 
vehiculonan conoci como Right Hand Drive (RHD), core 
como Taxi (TX), Tour (T), Ongeregeldvervoer (O), Bus (B), 
Verhuurauto (V) y Motorfietsvervoer (MFV). E decision aki a 
keda tuma basa riba diferente factor crucial, cual esun principal 
ta e siguridad di e pasaheronan cu subi un un vehiculo di 
transporte publico cu ta RHD. 


Ta asina cu for di algun tempo caba companianan di seguro na 
Aruba a cuminsa avisa cu nan no lo sigui sigura vehiculonan 
tipo RHD cu ta destina pa duna un servicio comercial. Tambe 
for di diferente instancia ta sali diferente ponencia di cual por 
conclui cu un vehiculo di transporte publico cu ta RHD, por 
pone e usuario su integridad fisico na peliger. Segun Minister 








Romero a duna di conoce cu “si bo transporta un persona 
dilanti, ora e baha e ta haci'e band'i caminda y no na banda di 
acera, cual riba su mes ta un peliger caba. Y como cu mayoria 
di e usuarionan di transporte publico na Aruba ta turista, nos 
tin di pensa pa proteha nos turismo pasobra si algo pasa den 
e indole aki, e lo bira un mal propaganda internacional pa nos 
pais”. 


Lo bay tin un fase transitorio pa esnan cu actualmente ta 
haciendo uzo di un vehiculo tipo RHD pa duna servicio di Taxi. 
E vergunninghouders cu ta haciendo uzo di un vehiculo RHD a 
wordo poni caba na altura di e decision aki di Minister Romero, 
y nan ta haya un tempo adecua pa busca un vehiculo cu ta 
apto pa core riba nos careteranan na Aruba. 

GOBIERNO DI ARUBA 


GABINETE WEVER-CROES 


1 - 7 DI MAART 2020 








Siman a habri cu un bon noticia pa Aruba. Citgo a traspasa 
e refineria y e terminal pa e compania estatal RdA. E acto di 
traspaso a tuma luga dilanti gate di e refineria den presencia 
di Premier Evelyn Wever-Croes, Minister Glenbert Croes, 
Presidente di Parlamento Ady Thijsen y Parlamentario Setty 
Christiaans-Yarzagaray. Esaki ta e prome paso pa yega na 
terminacion di e contract cu Citgo y pa yega na reapertura 
di e refineria. 


Sefiora Eva Schloss, ruman di Anne Frank tabata na Aruba y 
a comparti e storia di su bida y con ela sobrevivi e Holocaust. 
Un presentacion hopi bunita cu ta sifia nos kico ta curashi y 
determinacion y ta mustra con importante tolerancia y amor 
pa otro ta. Cualidadnan cu awendia ta hopi importante. 


Hunto cu colega Minister di Husticia, Premier Wever-Croes a 
reuni cu embahador di Reino na Washington, consul general 
na Florida y Minister Plenipotenciaro na Washington. A toca 
diferente tema di interes comun den e relacion entre Aruba 
y Merca. 


Premier Wever-Croes a efectua e apertura di e training 
di “Signs of Safety” na varios profesional cu ta traha cu 
proteccion di menor. Esaki den esfuerso pa traha mas hunto 
y pa raporta na e mesun forma ora ta trata negligencia, abuso 
y maltrato di menor. Aruba ta bendiciona cu e profesionalnan 


aki cu ta dedica cu alma y cuerpo na esnan mas vulnerable 
den nos comunidad y Gobierno ta sigui inverti den nan. 


Durante conferencia di prensa dialuna ultimo, Premier hunto 
cu Futura a lansa e competencia “100 Innovations” den cual 
lo premia e 100 miho ideanan/solucionnan di innovacion di 
e aña aki. 


Hunto cu Minister Dangui Oduber, Premier a lansa e pilar 
economico di produccion y cultivo di cannabis medicinal pa 
exportacion, a base di un licensa na esnan cu cumpli cu 
condicionnan hopi estricto di siguridad y control di calidad. 
Gobierno a anuncia oficialmente dialuna ultimo e intencion 
pa haya companianan interesa pa cuminsa cultivacion y 
exportacion di cannabis medicinal for di Aruba. E intencion 
ta pa haya varios compania cu por ‘competi’ cu otro, y cu lo 
tin 3 area specifico unda cu Gobierno kier pa e cultivacion 
cuminsa. 


Premier a inaugura dos dia di workshop di e-Government pa 
departamentonan di gobierno. Pa e meta aki sr. Linnar Viik 
di e-Government Academy di Estonia a bin Aruba. Aruba 
ta avansando den e trayecto di e-Government, y e meta 
di e workshop ta pa informa con leew e proceso ta y con 
importante e proceso ta pa mehora calidad di bida di tur 
ciudadano di Aruba. Imaginabo no mester para den rijmas. 

Continuacion Resumen di Siman 

Diaranson ultimo Presupuesto 2020 pa Pais Aruba a wordo 
entrega na un manera digital na Parlamento di Aruba. Ta 
e prome presupuesto desde aña 2008 cu ta conta cu un 
surplus pa asina nos por hiba finansas publico den un rumbo 
solido. 


Premier hunto cu Minister Lopez-Tromp a ricibi alumnonan 
di International School of Aruba na Bestuurskantoor pa 
un recorido educativo. Nan tabata tin algun pregunta hopi 
interesante. 


Premier a reuni cu sra. Milly Schwengle, miembro di Raad 
van State pa Aruba na Den Haag. Como nos representante 
ta hopi importante pa sra. Schwengle ta na altura di e 
desaroyonan di Aruba. 


Premier oficialmente a despedi di sra. Freda Croes como 
miembro di e comision di condecoracion di Aruba y a gradici 
sra. Croes pa e bunita tarea boluntario cu el'a ehecuta pa 
varios aña cu hopi dedicacion. 


Yegando na e parti final di e resumen, Premier hunto cu 
Johnisha ta aparece den e Kalender di Maart di Fundacion 
“Sea Bunita, Sea Bo Mes”. Gabinete Wever-Croes ta para 
pa Inclusion y esaki ta un bunita muestra di esaki. 


En conexion cu dia Internacional di Hende Muhe, 8 maart 
Premier Evelyn Wever Croes ta felicita tur nos hendenan 
muhe, y den su reflexion ta para keto na e papel di hende 
muhe den inspira y motiva otronan, den briya nan lus pa 
ilumina caminda di otronan y den Union ta logra cosnan 
grandi! Pabien na e forsa Femenino di Aruba! 


Den cuadro di preparacion y prevention di COVID19, Minister 
di turismo, salud publico y deporte hunto cu Departamento di 
Salud Publico a tene un session informativo pa miembronan 
di AHATA. E meta tabata pa consientisa y brinda informacion 
na tur e miembronan pa nan por transmiti e mensahe na 
tur nan empleadonan pa tuma e medinan di prevencion 
necesario. 


Diamars merdia Directie Volksgezondheid a tene un Live 
Facebook Session caminda a papia di Corona Virus y tabata 
tin oportunidad pa tur usuario di FB haci pregunta y ricibi 
contesta riba e tema di Corona Virus. 


Dr.Horacio Oduber Hospital a tene nan conferencia di 
prensa informativo tocante di Corona Virus. Personal a sigui 
training y simulacro, protocol y cambernan di isolacion ta cla. 
Hospital ya ta algun tempo den preparacion pa coronavirus. 


Durante henter e siman PR di Minister di Salubridad, 
Gobierno di Aruba y DVG a saca diferente ads y video 
informativo/ preventivo di coro a virus pa mantene e pueblo 
di Aruba informa. 


Minister Dangui Oduber ta contento di por anuncia cu e 
borchinan di caminda di crus di kapel di Alto Vista a keda 
finalisa cu un diseño nobo. E proyecto aki a wordo financia 
cu fondonan di Ministerio di Turismo. E proyecto di kapel di 
Alto Vista a wordo haci cu consciencia y bou guia di parokia 
di Noord y hunto cu esnan cu ta atende cu e kapel. 


Diahuebs Minister Dangui Oduber a reuni cu AHATA y 
comision fiho di labor den Parlamento. Presidente di e 
comision Shailiny Tromp-Lee a presidi e reunion aki. A 
trata e programa ‘Ami ta turismo’, un programa crea pa 
AHATA, sosteni pa Minister di Turismo, cu tin como meta pa 
conscientisa comunidad di tur e oportunidad y beneficionan 
cu tin ora bo ta traha den e industria turístico. Na mes 
momento kier crea e orguyo pa traha den e industria aki. 


Manera priminti den campaña, nos a bisa cu nos lo percura 
pa clubnan deportivo haya artificial turf y diahuebs nos a 
anuncia cu Kudawecha ta e prome pa haya ariticial turf. Nos 
ta cumpli cu nos maneho y vision. Un maneho pa drecha 
facilidadnan deportivo na Aruba. 


Minister di Enseñansa a insitui un management team na 
Departamento di Enseñansa di Aruba, cu lo bay enfoca riba 
e maneho financiero di e presupuesto mas grandi di Pais 
Aruba. 


Minister di Enseñansa a participa na e exhibicion ArubaABC 
na Biblioteca Nacional, cu apoyo di World Literacy 
Foundation. E prome ArubABC buki, cu yama Mi Buki di 
Aruba di e autor Steffen Maas, ta enrikece nos acerca di 
materialnan educativo, ya cu nos muchanan por siña e 
letranan di alfabet relacionando esakinan cu nos realidad di 
Aruba. 


Na Biblioteca Nacional tambe a tuma luga e presentacion di 
e buki Conoce Bo Isla di e autor Dina Maria, cu yudansa di 
UNOCA. Ta trata di un serie di 5 parti, cu ta un material hopi 
util pa nos scolnan, especialmente awor cu Papiamento a 
bira importante den nos enseñansa. 


Minister di Enseñansa a mustra den su presentacion cu tin 
falta di material atractivo pa muchanan siña conoce nos 
historia, cultura, flora y fauna, y proverbionan. 

Continuacion Resumen di Siman 

Finalmente Minister di Enseñansa a firma un MOU cu Xavier 
University pa e programa di formacion di enfermeronan, cu 
ta contribui na e diversificacion di ofertanan educativo riba 
nos isla. Nos unico hospital a endorse e estudio aki y lo 
start na september na Xavier University, cu ta habriendo su 
campus ultra moderno cu ta den construccion. 


Dialuna Minister di Husticia mr. Andin Bikker, hunto cu 
colega Minister di Infrastructura drs. Marisol Lopez-Tromp 
y den presencia di miembronan di Sindicato SINBA, a 
firma Ministeriéle Beschikking pa institui un Taskforce cu 
cierto tareanan specifico pa yuda mehora e edificionan di 
Brandweer. Un di nan ta pa bin cu un stappenplan a corto 
plaso a base di un inventarisacion di e estado di e edificionan 
pa asina por mehora tur e edificionan. E Taskforce su tarea 
tambe lo ta pa duna recomendacion pa yega na un Post 
pa Dienst Brandweer na Santa Cruz. E miembronan di e 
Taksforce ta consisti di un representante di Ministerio di 
Husticia, un representante di Ministerio di Infrastructura, un 
representante di e leiding di Brandweer, Director di DOW of 
un persona apunta door di dje, Director di DIP of un persona 
apunta door di dje, y un representante di sindicato SINBA. 
Minister di Husticia mr. Andin Bikker a reuni cu Embahador 
di Hulanda na Washington Sr. Andre Haspels y Minister 
Plenipotenciario di Aruba na Merca Sra. Joselin Croes, 
hunto cu miembronan di KPA, NCTVI y VDA. Den e reunion 
a adresa varios tema, entre nan cooperacion cu Merca y 
Hulanda riba Cybersecurity, ESTA, vigilancia di nos costa, 
human trafficking, y intercambio di data. Tur ta topiconan 
importante den cuadro di cooperacion cu departamentonan 
di Husticia di Merca. 


Minister di Husticia mr. Andin Bikker no ta di acuerdo cu 
desicion di Ministerio Publico den e caso di turista Mericano 
cu a haya un boet. E desicion di Ministerio Publico pa duna 
solamente un boet den caso di un turista cu a comete un acto 
castigabel contra un menor di edad, a causa hopi conmocion 
den comunidad. Durante conferencia di prensa di Gobierno 
diahuebs mainta, Minister Bikker a trece entre otro dilanti 
cu e no ta di acuerdo cu e desicion cu Ministerio Publico 
a tuma den e caso aki. Ministerio Publico ta un instancia 
independiente pero no obstante esey, e ta diferencia di 
opinion cu nan y den e caso aki a participa esey tambe na 
Ministerio Publico. Aparte di e un ley cu el a presenta na 
Parlamento y cu ta cla pa trata pa aumenta castigo riba 
casonan asina, Minister Bikker ta bay pidi e comision cu ta 
conseha riba Codigo di ley Penal y Codigo di Procedemento 
Penal pa conseho con pa medio di por ehempel 'aanwijzing 
voor opsporing en vervolging' lo por duna instruccion 
na Ministerio Pubico cu casonan di e indole aki no por 
wordo manda pa TOM-zitting, pero mester wordo persigui 
y treci dilanti Corte. Tambe Minister Bikker a informa cu 
Fundacionnan tin derecho a base di articulo 15 di e Codigo 
di Procedemento Penal, pa apela tipo di decisionnan asina. 


Los di esey ta presentando den cuadro di leynan cu el a 
presenta y tin pendiente na Parlamento, un nota di cambio 
pa amplia y duna esnan afecta mas derecho ora Ministerio 
Publico tuma un decision cu nan no ta di acuerdo cu ne. 
Minister Bikker a splica cu ora Ministerio Publico tuma un 
decision cu no ta bay persigui un hende pero e persona ta 
paga un boet, famianan of e victima tin e derecho a base di 
articulo 15 di Codigo di Procedemento Penal pa nan apela 
na Corte Comun. Den articulo 15 inciso 2 ta bisa tambe, 
cu Fundacionnan cu tin den nan Statuto cu nan ta proteha 
derecho di victima, tambe tin mesun derecho y por apela e 
decision. 


Un nota di cambio lo keda presenta na Parlamento caminda 
ta bay amplia cu por ehempel e Ombudsman, Defensor di 
Pueblo, cu ta na Parlamento pa keda aproba, tambe lo tin un 
derecho pa apela. Asina por tin mas 'checks and balances' 
adicional ora un decision asina cay. Los di esey tanto na 
Hulanda como na Merca tin loke ta yama 'extraterritoriale 
en rechtsmacht in strafzaken'. Cu esaki ta posibel cu, no 
obstante cu e hecho castigabel a tuma luga aki na Aruba, na 
Merca nan por atende cu e caso y persigui e persona. 


E siman aki Minister Marisol Lopez-Tromp a ricibi 
alumnonan di International School of Aruba (ISA) klas 
3 na Bestuurskantoor pa un recorido educativo. A duna 
presentacion di algun proyecto di Gobierno, a splica nan di 
e procesonan cu ta tuma luga prome cu decisionnan wordo 
tuma y a mustra nan con ta percura pa e informacion yega 
comunidad a traves di media. E alumnonan a haci bon uzo 
di e oportunidad! Nan tabatin pregunta hopi critico y nan 
a trece sugerencianan interesante. Ademas nan a conoce 
Prome Minister y diferente otro Minister. 


Conhuntamente cu Minister encarga cu Husticia Andin 
Bikker, a firma un Ministeriele Beschikking (MB) pa instala 
un comision cu E meta primordial ta pa duna conseho riba e 
aspecto di e estado di edificionan di Brandweer y mantencion 
di e edificionan aki. Mantencion structural di edificionan 
Gubernamental pa hopi tempo ta un punto di atencion. 
Sinembargo cu instalacion di e ‘Task Force Infrastructurele 
voorzieningen Dienst Brandweer Aruba’, lo ta atendiendo cu 
e situacion aki pa edificionan cu DBA ta haci uzo di dje. 


Diahuebs durante rueda di prensa di Gobierno di Aruba, 
Minister Marisol Lopez - Tromp a elabora riba un bishita haci 
e siman aki na e rioolwaterzuiveringsinstallatie (RWZI) na 
Bubali. Alabes a accentua e preocupacion di Gobierno cu e 
situacion na e planta, pa cual ta haciendo e maximo esfuerso 
pa remedia mas pronto cu ta posibel. Gobierno ta tumando 
pasonan pa remedia e situacion. ATA a pone e suma di 600 
mil florin disponibel pa e 'oxidatie sloot' pa di e forma aki por 
cuminsa remedia esaki. 

MESTER PASA DEN TRABOU DURO 
GU DEDICAGION Y DETERMINACION 
NOS TA LOGRA E EXITO 
CU NOS TA PROPONE 





Gabinete Wever-Croes 

